Lorna Dee Cervantes
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Lorna Dee Cervantes er en amerikansk dikter og kritiker av meksikansk opprinnelse. Hun er født og oppvokst i California, og ble tidlig aktiv i Chicano-bevegelsen.
Hennes første diktsamling kom ut i 1981 under tittelen Emplumada og ble tildelt American Book Award. From the Cables of Genocide: Poems on Love and Hunger (1991) gjorde henne kjent også internasjonalt. Cervantes' diktning er selvbiografisk og fortellende i form, og fokuserer ofte på de ødelagte og misforståtte forhold mellom menn og kvinner i et fremmedgjort samfunn. Naturen blir katalysator for dette temaet, som den også gjør for kritikk mot sosial og politisk urettferdighet, spesielt mot «fargede» kvinner i USA. Les mer i Store norske leksikon USAs litteratur